Mera naam Barry Allen hai,
aur main duniya ka sab se taiz raftaar insaan hoon.
Dunya ke liye main aik mamoli forensic sciencedaan hoon,
magar khufya taur pe, main apnay STAR lab ke doston ki madad se
main jurm ke khilaaf larrta hoon aur apnay jaisay meta human ko talaash karta hoon.
<Buray speedster Savitar ko roknay ki koshish mein,
mujhay ghalti se mustaqbil mein dhakail diya gaya,
aur mainay usay apni mashooqa ko maartay huay dekha.
Magar main aisa honay nahin doonga.
Meray ikhteyaar mein jo ho saka main karoonga
mustaqbil ko badalnay ki,
aur main hi woh taiz raftaar hoon jo uski jaan mehfooz rakh sakta hai.
Main hoon Flash.
"The Flash" mein abb tak...
Main azaad hogaya!
-Tum kaun ho? -Main hoon mustaqbil ka Flash.
Main apni poori zindagi iss
fikar mein nahin guzaar sakti ke main Killer Frost banjaongi ya nahin.
Mujhay ab asal wajah samjh aayi tumhain mujhay team mein daawat denay ki.
Tumhain bas apna meta-human ka maahir chahiye tha
jo tumhara ilaaj karsakay.
-Sirf yahi wajah nahin thi. -Kaash main is baat pe yaqeen kar sakta.
Main Cisco hoon waisay aur tum zaroor Gypsy hogi.
Tum mujhay pasand karti ho.
Agar karti bhi hoon, tum mujhay sambhaal nahin paogay.
Main iss aurat se shaadi karoonga.
Iris West, kya tum mujh se shaadi karogi?
Haan.
Lagta hai hamein nayi naukri dhoondni parregi.
Suna hai Stagg Industries ko khareeda jaa raha hai.
Kaun khareed raha hai?
Abb kya farq parrta hai, hai na?
Main sirf itna jaanta hoon ke hamaray paas lakhon dollar ki technology hai...
jaisay ke yeh pata nahin kya cheez hai.....
jo koi istemaal nahin kar raha.
Phir tou tum hazraat ko bura nahin lagega
agar main isay chura ke faraar hojaoon.
Sirf yeh makhsoos hissa.
Tum yahan andar kaisay aaye?
Yaqeen jano, yeh meri sab se kum mutaasir karnay wali chaal hai.
Haath oopar dost.
Abhi karo warna main goli maar doonga.
Ruko!
Yeh usnay kaisay kiya?
Shaayad tum pata lag lo ke yeh mainay kaisay kiya
magar... lagta nahin tumharay paas zyada waqt hai.
Yeh bohat khubsurat hai.
Pata hai, yeh tumhari ankhon ki chamak se mil rahi hai.
Aw, shukriya.
Barry, tumharay dada ka zewraat ke mamlay mein achi pasand thi.
-Mm-hmm. -Haan, thi tou.
Acha, tou, khulaasa karo. Yeh hua kaisay?
Um... hum apartment mein thay,
aur, um,
Barry ne meray liye gaana gaya tha.
Aur mujhsay shaadi ke liye poocha.
Oh, meray khuda, kitna romantic tha.
-Tum gaatay ho? -Joe se acha nahin.
Chup karo, Barry.
Khair, acha, iss se mujhay yaad aya,
meri behin ke paas chaar ticketain hain jo us ke liye bekaar hain...
-..."Hamilton" ke liye. -"Hamilton"?
Muft hain. Mujhay laga shaayad
hum chaar jaa sakain agar tum loag chaho?
Uh, haan, hum zaroor jaeingay. Hai kab?
July ke pehlay hafta e aakhir.
Um, July.
Kyun...tum loagon ke liye munaasib nahin rahega?
Um...
Nahin bilkul munaasib rahega.
Hum sab wahan hongay.
Nahin! Aisa na karo!
Please? Main tumharay aagay haath jorrta hoon! Bas...
Barry!
Tum haar gaye, Barry.
Nahin!
Khair, sab waisa hi hai.
Mustaqbil nahin badla.
Theek hai. Khair hamaray paas dou mahinay hain
iski yaqeendehani karnay ke liye.
Acha, khair, humain iska bhi ussi tarha hal nikaalna chahiye
jis tarha hum doosray masail ka hal nikaaltay hain.
Jo hamein maloom hai us se shuru kartay hain.
Jab tak maslay ko samjha na jaye usay hal nahin kiya jaa sakta.
Asal masla yehi tou hai. Mujhay lagta hai hum yeh tab samjh paaingay
jab tak yeh ho nahin jaata.
Yeh Savitar ki peshangoiyon ki tarha hai.
Shayaad, aur akhbaar ki headline ki tarha hai.
Khair, shaayad siwaye iske .
Koi jurm ka haadsa hua hai. Humain jaana hoga.
-Stagg Industries? -Sahi, nahin.
Hey, Julian, janay se pehlay,
tumharay liye lifaafa aaya tha
Central City Opera se.
Haan, tum ne zikar kiya tha ke tum wahan pehlay nahin gayi, tou...
khair, mainay hum dono ke liye kuch arsa pehlay le liye thay, magar abb...
tum jiske saath jaana chaho chali jaana.
Huh.
Lagta hai tumharay aur julian ke darmiyaan
cheezain thori thandi parri hain haan?
thand par mazaaq kuch jaldi hogaya na?
-Haan. -Haan. Mujhay laga.
Usay mujh pe abb bhi bharosa nahin jab se mainay jhoot bola tha
Paaras patthar ka thora tukrra lenay ke baray mein.
Tum ne wohi kiya jo tumhain laga tumhain karna chahiye tha
apni taaqaton se chutkaara paanay ke liye.
Main yeh jaanti hoon aur tum yeh jaantay ho magar woh
Woh waapis aayega. Dekhna.
Pata nahin woh ayega, Cisco.
Hey, Bar. Kuch mila?
Abhi tak tou kuch nahin.
Iss mein paani kaisay bhaara.
aur yeh becharay loag iss mein kaisay phas gaye?
Main bhi yehi soch raha hoon.
Iss poori wing mein paani ki rasaai nahin.
Fawaaron ke bajaye, har manzil par
halon gas system istemaal kiya jata hai oxygen ko jazb karnay ke liye
agar aag lag jaati hai.
Security camera ka kya?
Woh bhi nahin.
Bazaahir, Stagg ke daanishwar
nahin chahtay ke unkay "raaz"
-zaahir hon. -Haan.
Julian, please kaho ke tumhain kuch mila.
Abhi tak nahin, Detective.
Na koi ungliyon ke nishaan, na DNA,
bas dou phuli hui laashain.
Aur woh churayi jaanay wali technology ka kya?
Kuch nahin. Koi kuch nahin bata raha.
Har koi iss baray mein munn bandd rakhay huay hai.
Zaroor woh hongay. Dekho, main thori callain karta hoon,
dekhtay hain inkay muun kaisay khulwaa sakta hoon, theek hai?
Acha. Main is pe kaam jaari rakhta hoon.
Yeh abhi aakhri kaam nahin hona chahiye hamray karnay ke liye?
Mujhay bhi aisa lagta hai, magar hum khaali haath baith bhi nahin saktay.
Iris humain aisay nahin jaanay degi.
Jaanta hoon, Joe, magar waqt nikalta jaa raha hai.
Isliye tumhain aur mujhay yeh case jaldi hal karna hoga.
Haan.
Kabhi kabhi sochta hoon kaash tum mujhay naa bataatay ke kya honay waala hai.
Haan, jaanta hoon.
Rukain zara. Hey, kya hua?
lagta hai choori ki kaarwai chal rahi hai
Kord Industries mein.
Behtareen, shukriya. Abb Kord Industries.
Aik din mein dou kaarwai.
Matlab 12 ghanton mein dou kaarwai.
Haan, aur main koshish karoonga ke yeh aakhri ho.
Mujhay nahin lagta yeh tumhari hai dost.
Flash.
Tumhain andaaza nahin tha ke main milnay aaoonga
Iron Heights ke naye rehaaishi se?
Nahin, mujhay laga tha ke tum aaogay.
bas yeh umyeed nahin ki thi ke tum itna jawaan hogay,
Barry... Allen.
Abb, tumhain kaisay pata ke main kaun hoon?
Main mustaqbil se aaya hoon.
Tumhain mujh pe yaqeen nahin? Acha, uh, 2017.
Hmm. Tumhari barbaad mashooqa ka kya haal hai,
Iris West?
ya phir tumhara sab se azeem dushman, Savitar?
Tum jaantay ho Savitar ko.
Main uskay aur tumharay baray mein sab jaanta hoon.
Yeh kya...
Gypsy.
Main dekh sakta hoon tum abhi tak badlay ki aarh mein ho.
Iss baar tou lekar rahoongi.
Dekhtay hain.
Nahin!
Yeh khud ko Abra Kadabra kehta hai.
Jaisay jantar mantar?
Iskay paas yaqeenan bohat shobdabaazi hain.
Haan, humain lagta hai iss ke paas koi nanotechnology hai
iss ke jism mein lagi hui...
jis ki madad se yeh ghairmamoli kartab karsakta hai.
jaisay aik se dosri jagah pohanchna, baghair chuay cheezon ko hilana
aur yaqeen jano mainay sab dekha hai.
Tou woh jo card wali kartab jo usnay Barry pe aazmai
Stagg mein paani ke tank wali kartab,
yeh sab koi mustaqbil ki technology hai jisko usnay jaadu ka niqaab diya hua hai?
Khair, yeh Arthur C Clarke ka teesra qanoon hai.
"koi bhi jadeed technology..."
"...jaadu se kam nahin hoti."
Aap ke aanay se pehlay uss ne kaha woh mustaqbil se hai.
Mustaqbil se?
Woh 64 sadi se hai.
Zabardast,aik aur mustaqbil se aaya hua mujrim.
Hamara waisi kaafi waasta nahin parr chuka hai un sab se?
64 sadi.
Tum uske peechay kyun ho waisay?
Woh collectoron ki matloob fehrist mein sab se oopar hai.
Meri zameen par kuch saalon pehlay aaya tha
aur bohat saari dakaitiyan kien jis ki sabab
bohat logon ne apni jaanain gawaaein.
Phir chund hafton baad dobara aagaya
chund technology ki companiyon ko loota aur abb yahan aagaya.
Wohi cheez karnay? Kyun?
Usay zaroor hamari zammen ki technology chahiye hogi kuch karnay ke liye.
Khair, jo bhi hai, hum zaroor tumhari madad karsaktay hain pata laganay mein,
kyunke mujhay aap logon ka tou nahin pata
magar jab tum pichli baar yahan aayi thi
main Gypsy vibe action ke intezaar mein hoon.
-Yeh bohat. -Sharamnaak tha.
Haan main bas usay pakarrna chaahti hoon takay usay
Earth-19 mein waapis le jaoon aur wahan zaleel o khwaar karoon.
Fikar na karo. Hum tumhari madad karaingay.
Humain jaa kar dekhna chahiye ke Julian ko kuch mila.
Main uss se jaa kar poch leti hoon.
Tab tak hum pata lagatay hain
yeh shakhs ghaayab kahan hua.
-haath bataana? -Paagal.
Main iss chehray ke taasur se waaqif hoon.
Yeh tumharay dimagh mein kya chal raha hai?
Yeh aadmi jaanta tha
ke hamaray aur Savitar ke beech kya honay wala tha.
Agar woh Savitar ke baray mein kuch jaanta hai, tou phir...
yehi aik raasta ho tumhain bachaanay ka.
Yeh hamain hamara pehla sahi suraagh mila hai.
Magar Gypsy ka kya?
Matlab, agar woh usay pakarr leti hai
tou woh usay waapis Earth-19 le jayegi.
Hum yeh baad mein dekh laingay.
Abhi hamain usay dhoondnay ki zaroorat hai.
Kuch nahin mila.
Tum kyun nahin mil paa rahay mujhay?
Mainay bataya tou tha, woh bohat shaatir hai.
Tum Kadabra ki mehal o waqou ko vibe nahin karsaktay.
Woh jo kuch bhi kar raha hai, uss ke zarye woh hamein dekhayi nahin de raha.
Acha, khair, agar hum usay vibe nahin karsaktay,
tou shaayad hamein usay kisi aur tareeqay se dhoondna hoga, haina?
Tum kya kar rahay ho?
Main kuch talaash karnay ke dairaykaar daal raha hoon STAR lab ke satellite mein
yeh dekhnay ke liye ke koi mukhtalif frequency se harkat kar raha hai
Earth-1 ke logon ke nisbat.
Kaash hamari zameen par bhi aisi satellite hoti.
Kaash meray paas in jaisi kaafi cheezain hotein.
Oh. Main tumharay liye bandobast karsakta hoon.
Yeh kaisa rahega,
Main kuch din Earth-19 par guzaarta hoon,
aur tumharay liye kuch maayanaaz cheez ka bandobast kar doon.
Pata hai, baat sirf yeh hai
muhay sirf aik jagah chahiye hogi thairnay ke liye, tou.
-Cisco... -Gypsy.
Woh bosa, woh koi
"Phir milaingay" wali baat nahin thi.
Woh aisi thi jaisay,
"Isay dobara hona chahiye, bohat jald."
Ya mainay shaayad ghalat samjha?
Ma.. Ma... main bohat masroof hoon aaj kal.
Kya sirf yeh wajah hai?
Sahi mauqay par!
Lagta hai David Copperfield hum se zyada faaslay par nahin.
Woh Mercury Labs ke kisi aik satellite office mein hai.
-Aik aur technology ki company? -Sab se barri.
Chalo speedsters ko le kar chaltay hain.
Yaar tum apni harkaton se baaz nahin agay haina?
Iss baar tum apni poori team layi ho.
-Mm-hmm. -Yeh samjhdaari nahin thi hai na?
Oh, yeh aadmi bekaar hai.
Abb samjh aaya tum iss aadmi se kyun badla lena chahti ho.
Apne oopar ehsan karo aur haar maanlo.
Ab tum kahein nahin jaa saktay.
Tum hum sab ko chakma nahin de saktay Kaa Daabra.
Mainay tou shayad kar bhi diya.
Woh aik hologram tha.
Mazeed tafsheesh ke baad,
Kuch ajeeb bachay kuchay zarray milay
Stagg Industries mein.
Haan, yeh wohi nanotechnology hai
jis ki Gypsy baat kar rahi thi.
Magar yeh kis se bani hai?
Pata nahin.
yaqeenan naamyaati hai, magar iss mein
kuch faulaadi hydrogen khasoosiyat maujood hain.
Saaf baat yeh...
tumhari samjh se baalatar hai.
Agar hilay tou pachtaogay.
Tumhain pata hai yeh main kitni baar sun chuka hoon, Detective?
Kaha tha.
Hudd hai.
Jao, jao, jao!
Tum loag aik taraf hojao..
Abb... main jis ke liye aaya tha woh le leta hoon.
Sab theek hain?
Jaadu ya technology is se farq nahin parrta. Tum iss se nahin nikal saktay.
Shaayad nahin.
Agar tum mujhay jaanay detay ho tou main tumhain
Savitar ke saaray barray raaz bata doonga.
Usko shikast denay ka tareeqa, usay roknay ka tareeqa.
-Kaun sa raaz? -Main jaanta hoon woh kaun hai.
Main uska naam jaanta hoon.
Isko meray hawaalay karo!
Tum ne isay qaid kyun kiya?
Main isay apnay zameen par waapis lekar jaa rahi hoon.
Theek hai, magar mujhay is se pehlay baat karni hai.
Sahi. Is se jo maloom karna hai karo,
magar jab tumhara kaam hojaye toh yeh meray hawalay hai.
Tum marogay un sab cheezon ke liye jo tumnay kiya.
Main intezaar nahin karsakti tumhain marta dekhnay ka.
Uh, main jaa kar uss se baat karta hoon.
Gypsy, jaan?
Tum ne kaha tha tum jaantay ho Savitar kaun hai.
Main Speed God ke baray mein sab jaanta hoon.
jiska muqaddas naam hai.
Jiasay kya?
Ke usay roka nahin jaa sakta,
ke woh pehla speedster hai
aur tum usay shikast de detay ho.
Magar us se pehlay nahin jab woh tum se tumhari baish qeemti cheez cheen leta hai.
Iris West.
Batao woh kaun hai, abhi!
Abhi shaayad nahin.
Zich mehsoos hoti hai haina,
yeh jaan kar ke tum marnay wali ho
agar tou main Flash ko woh de doon jo usay chahiye.
Woh saari taaqatain woh raftaar
aur tum phir bhi bohat sust raftaar ho.
Yeh koi khail ya kartab nahin.
Yeh meri beti ki zindagi ka sawaal hai.
Aur yeh meri zindagi ka sawaal hai
agar tum mujhay collector ke hawaalay kartay ho.
Itni asaan baat.
Mujhay baahar nikalo, aur main bata doonga Savitar kaun hai.
Agar mujhay Gypsy ke hawaalay kiya tou Iris marr jaigi.
Faisla tumharay oopar hai, Barry.
Hum Gypsy ko isay le jaanay nahin de saktay
jab tak hum yeh na pata laga lain ke Savitar kaun hai.
Nahin hum nahin de saktay.
Phir hum kya karain?
Pata nahin.
Tumhara is larkay ke saath kya masla hai?
Jaisay tum atki hui ho isay apnay saath lekar jaanay par.
Iss ne bohat se logon ki jaanain lein hain Earth-19 par.
Usnay yahan bhi loag maaray hain.
Tumhara koi apna ya jannay wala tou nahin.
Kya iss ne tum se koi cheena hai?
Hey.
Kya yeh iss wajah se hai?
Yeh iss baray mein hai, Cisco,
ke isko qanoon ke hawalay kiya jaye
aur main kisi cheez ya kisi sakhs ko
mujhay isay karnay se roknay nahin doongi.
Tum khush qismat ho.
Yeh iss se badtar hosakta tha.
Main waaqi theek hoon.
Sirf chota sa mamoli zakham hai
jisay larkay "Monty Python" kehtay hain.
Khair marham patti karnay ka shukriya.
Bilkul.
Suno, main kabse koshish
sahi mauqay ki talaash mein thi ke yeh kahoon
aur iss se acha waqt kya hoga.
Mera saara dehaan is par tha ke tumhain takleef na pohanchaoon
Killer Frost bann kar...
ke main bhool gayi ke tumhain main Caitlyn
Snow bann kar bhi takleef pohancha sakti hoon.
aur main uss ke liye bohat sharminda hoon.
tou main samjh sakti hoon...
agar abb tum mujh pe bharoosa nahin kartay, magar...
agar apnay dil mein jhaanko tou shaayad mujhay maaf kardo?
Tum jaa saktay ho.
Shukriya.
Hum koi raasta dhoond nikaal laingay, Barry.
Kadabra jaisa shakhs,
usay koi haq nahin ke woh tumhari zindagi ya maut ke baray mein bolay.
Hamein kaisay pata ke woh sach bol raha hai ya nahin?
Matlab woh yahan jab se hai sirf kartab hi karta aya hai.
Matlab shaayad... yeh bhi uski koi chaal ho.
Yeh nahin hai, Iris.
Tou kya tum usay jaanay dogay?
Matlab iske ilawa koi aur chaara bhi nahin.
Woh aik qaatil hai.
Jaanta hoon woh qaatil hai
magar hum ne kitnay qaatilon ko jail mein rakha hai?
Hum ne kitnay buray logon ko pakra hai?
Matlab kya hamein aik jeet ka bhi haq nahin
itna sab kuch karnay ke baad?
Zindagi mein koi hisaab kitaab nahin hota, Barry.
Tumhain tou yeh auron se zyada maloom hona chahiye.
Dekho agar Kadabra nahin bhi aata tou
hum tab bhi ussi jagah hotay jahan abhi hain.
Magar woh aaya aur usay pata hai
Savitar kaun hai aur woh hamein batayega.
-Barry... -Iris, woh tumhari jaan bacha sakta hai.
Nahin tum meri jaan bacha saktay ho.
Na ke woh.
Yaqeen jano main bhi utni shiddat se jaanna chahti hoon Savitar kaun hai
jitna ke tum.
Magar main nahin chahti ke jis insaan ne itni taqleef aur nuqsaan diya hai
woh meri jaan bachanay ke khaatir azaad hojaye.
Aur pata hai andar se
mujhay nahin lagta tum bhi aisa chahtay ho.
Mujhay pata tha ke tum aaogay.
Kyunke tum woh waahid shaqs ho jo...
kuch bhi karnay ke liye tayyar hai.
Tum kya chahtay ho?
Azaad hona.
Logon ka qatal karna achi technology churana
tum yahan kisi cheez ke liye aaye ho.
Bataya tou tha, Detective,
yeh tumhari samjh se baahar hai.
Yeh meri beti ki zindagi ka sawaal hai.
Yeh itna hi asaan hai meray liye.
Tum mujhay bataogay Savitar kaun hai
aur main tumhain chorr doonga.
agar nahin tou tum Gypsy ke hawalay.
Hum donon ke imaan ka imtehaan hai.
Darwazah kholo.
Agar tum ne baghair bataye aik qadam barhaya
main tumhain urra ke rakh doonga, samjhay?
Magar tum uss admi ko nahin jaantay.
Sahi mauqay par.
Yeh kya hai?
-Nahin. -Gypsy!
Naam batao.
Naam batao, abhi!
Savitar... is...
Nahin! Tum kya kar rahay thay?
Woh mujhay batanay hi wala tha ke Savitar kaun hai!
Hudd hai!
-Kadabra faraar hogaya! -Wohi yehi kahein building mein hai!
Aur yeh raha.
Shukriya, Doctor Wells.
Joe, woh lift ki jaanib jaa raha hai!
Hamray beech kuch teh hua tha.
Tumhari azaadi Savitar ki shanaakht par.
mainay muhaiday ki sharaayat badal dein hain.
jaisay tum ne badli.
Hatto!
Caitlin! Caitlin, tum theek ho?
-Tum theek ho? -Haan.
-Chalo. -Main theek hoon.
Haan main theek hoon.
Acha, acha araam se.
Araam se.
Chalo. Araam araam se.
Haan, haan.
Woh, um...X-ray machine pakrana,
-tum laa ke dena please? -Haan.
Yeh lo.
Sahi, acha. nikalo isay.
-Kitna bura hai? -Uh, bura tou hai.
Bura hai, thoray taiz dhaar ke tukray tumharay andar maujood hain,
aur woh itnay gehray hain ke tumharay gurdon ko cheer dein
agar tou unhain fauri nikala na gaya.
Hamein isay hospital le kar jaana hoga.
Hum aisa nahin karsaktay kyunke woh usko meta samjhaingay
aur koi aisi meta nahin.
Haan, woh jis ne CCPD pe hamla kiya tha.
Tou phir kya karain? Hum mein se koi doctor bhi nahin.
aur woh khud se tou operation nahin karsakti.
Humaray paas aik aur tareeqa hai.
Woh kya?
Jab Caitlin meta banti hai, uska metabolic rate
tissue ki begaarr ko rok deta hai.
Woh dobara zindah hosakti hai?
Nahin, hum yeh haar nahin utaaraingay.
Mujhay nahin jana hospital.
Mujhay sirf aaina aur mustehkam haath chahiye.
Tum shaahi fauj mein maidani doctor thay haina?
Kya? Nahin, Mainay.. mainay pehlay kabhi kisi ka operation nahin kiya.
Koi baat nahin, main tumhain batati rahongi.
Caitlin, tum hosh mein rehnay ki baat kar rahi ho
apne hi surgery ke dauran.
Main apni zindagi tumhain sopp rahi hoon.
Mujhay tum pe aitmaad hai Julian.
Tum kya soch rahay thay?
Yeh sahi waqt nahin Gypsy.
Pata hai tumhari qanoon ke mamlay mein samjh bohat kharaab hai
bahaisiyat aik police walay?
Hudd mein raho.
Mainay dou ahad liye thay apni zindagi mein.
Aik, qanoon ko baala rakhnay ka Doosra apne gharwalon ki hifaazat karnay ka.
Pata hai kaun sab se awal hai?
Woh mera qaidi tha.
Woh mera bhi qaidi tha aur tum meri zameen par ho.
Uske paas maloomat hai jis se Iris ki jaan bach sakti hai.
tou mujhay koi farq nahin parta!
Woh tumhari wajah se faraar hai.
Meri wajah se? Nahin, nahin tumhari wajah se.
Tum ne woh darwaza khola! Tum ne usay baahir nikala!
Yeh tumhari wajah se hua, Detective!
Tum ne kitna suna?
Kaafi kuch.
Woh mera dost hai.
Woh uski beti hai.
Matlab, tum bhi wohi karti kisi apnay ke liye, haina?
Main wohi kar rahi hoon pagal!
Acha iska kya matlab hua?
Kis ke liye? Tum kis ki baat kar rahi ho?
Mera saathi hua karta tha.
Matlab, saathi ya...
mashooq?
Dono.
Yeh bohat pehle ki baat hai, Cisco.
Aisa nahin ke main uskay liye moumbatti jala rahi hoon
magar woh meray liye ehmiyat ke haamil tha.
Teen saal guzar chukay hain Abra Kadabra ko usay goli maaray huay.
Mujhay maaf kardo.
Main tab se uski talaash mein hoon
aur woh aakhir kaar saamnay aa gaya.
Das minute pehlay, mainay usay pakar liya tha,
aur phir tumharay dost ne sab kaam begaarr diya.
Tou haan main jaanti hoon kaisa lagta hai
jab hum jiski parwaah kartay hain uski khaatir qanoon torain.
Isi liye mujhay usay dhoondna hai chahy kuch bhi hojaye
aur jab aisa hua, woh apnay kiye ki saza bhugtayga.
mazeed taakheer nahin.
-Tayyar ho? -Jitna tayyar ho sakta tha.
Acha tou lohay ke tukron se shuru kartay hain.
Jaisa hukum.
Bas mujhay bata dena agar main koi
kuch bhi ghalat karoon, sahi?
Acha, yeh pehla tukra tha. Shabaash.
Acha.
Oh, whoa, whoa, whoa.
Kya itna saara khoon nikalna chahiye tha?
Itna tou theek hota hai agar lohay ke tukray ko nikala jaye
aur tissue ko nikalnay ke liye, lekin agar mera bohat khoon zaya hota hai,
tou mujhay jaryaan e khoon hojayega.
Acha.
Oh, meray khuda.
Sahi.
Acha, hogaya, hogaya bas, sabr karo, sabr.
Acha shabaash. Zabardast saray tukray
lohay ke nikal diye gaye hain.
Acha, sahi. Ab waqt hai sab se mushkil walay ka.
Magar tum bohat khoob kar rahay ho.
-Tum yeh karsaktay ho Julian? -Haan.
Yeh meray gurday aur nichli sheh rag ke darmiyaan mein ghusa hua hai
aur uskay gird eham naliyan hain.
Agar tum unko chertay ho, tou mumkin hai
-Main shock mein jaa sakti hoon. -Shock?
Lekin koi baat nahin. Tum yeh karsaktay ho.
Acha theek hai.
Dil ki dharkhanain barr rahi hain.
Acha lagta hai mujhay mil gaya.
Zabardast usay baahar nikalo.
Main nahin nikaal sakta Caitlin, woh phasa hua hai.
Tou usay ghumao.
Doston woh aur barr rahein hain.
Shaayad beech mein patthaa ho.
Agar woh na hua tou...
Phir main iss haar ko torr doonga.
Nahin! Mujhay marna gawaara hai.
Caitlin, is se takleef hogi.
-Ahh. -Ohh!
Kya tum please mujhay taankain laga saktay ho
kyunke mujhay lagta hau main behosh honay wali hoon?
Haan, haan. Bilkul.
Shabaash, shabaash.
Woh theek hojayegi.
Shukar khuda ka.
Waaqi kamaal kardiya Julian.
Sach mein Julian Albert, MD.
Hey, mainay shaayad pata laga liya Abra
Kadabra kyun saari technology chura raha tha.
-Kyun? -Time machine bananay ke liye.
Woh mustaqbil mein jaanay ki koshish kar raha hai.
Presto.
Yeh uskay haath mein kya hai?
Kadabra jo bhi kuch chura raha tha
yeh wahi azaa hain jin se mainay
buray Wells ke liye time sphere banaya tha dou saal pehlay,
magar main pehlay pata nahin laga saka ke uss
ne kaunsa tawanaai ka zariya istemaal kiya tha.
Shayad yahi hai.
Tou uss ne yeh time vault se churaya
uski power source?
Woh aakhri cheez darkaar thi 64th century mein jaanay ke liye.
Khair hamain usay dhoondna hoga
iss se pehlay woh dobara ghaayab honay ka kartab dekhaye.
Agar Kadabra ka plan khud ko "Marty McFly" karnay ka hai
waapis mustaqbil mein...
Usay pehlay temporal wormhole kholna parrega.
-aur jab woh yeh karega... -Hum usay pakar laingay.
Nahin, woh mera shikaar hai.
Main usay wohi rehamdili dekhaongi
jo usnay meray saathi ke saath dekhayi.
Hey, Gypsy.
Tum akelay uskay peechay nahin jaa sakti.
Bilkul jaa sakti hoon.
Tum un sab logon ke liye insaaf chahti ho jinhain uss ne nuqsaan pohanchaya.
tumharay saathi ke liye, haina?
Abhi hum koshish kar rahay hain kisi apnay ko
nuqsaan se bachanay ki, magar yeh hum tumhari madad ke baghair nahin karsaktay.
Mujhay tum logon par abb bharosa nahin.
Kadabra hum dono ko chakma de chuka hai.
Woh waqt ke zariye dobara de sakta hai
Mujhay nahin lagta hamein yeh mauqa dobara milega.
Usay pakarnay ka waahid raasta yehi hai agar hum usay milkar pakrain.
Doston Abra Kadabra junoob ki jaanib barr raha hai Ninth pe.
Us ne wormhole khol diya.
Tumhara kya kehna hai?
Hum usay aisay nahin janay desaktay.
Hum aisa nahin honay daingay.
Pakar sako tou pakro.
Woh kahan hai?
Woh State and Main par hai!
Hum wahan hain.
Tum bach ke nahin nikal paogay.
Acha, ab woh Thurlow and Eighth par hai.
-Hum usay lho daingay. -Nahin hum nahin khoingay.
Woh Seventh par hai, aur taizi se barr raha hai!
Tumhain iss aadmi ko rokna hoga.
Ghar jaanay ka waqt agaya.
Bar, uss ne aik aur wormhole khol diya!
Yeh baat! Uss ne kar dekhaya, pakar liya usay.
Shukar khuda ka.
Bohat hua ghaayab honay ka kartab.
Nahin!
Earth-19 ke qanoon ke tehat, Imain tumhain
qatlay aam ke jurm mein giriftaar karti hoon.
Isay mujhay lekar jaanay dou.
Tum kabhi pata nahin laga paogay jo main jaanta hoon.
Aur Iris marjayegi.
Tum mujhay alvida kehnay aaye ho.
Bohat acha laga.
Tou kya teh paaya?
Tum uskay saath jaa rahay ho.
Main usay nahin roknay wala.
Phir tum kabhi nahin jaan paogay jo tum jaanna chahtay thay.
Meray paas tumharay liye koi paish kash nahin.
Na imdaad.
Koi farar nahin jis ka tum saamna karnay walay ho.
Tum ne bohat behaanak cheezain kein hain.
Magar tum aakhirkaar aik insaan ho.
Tumhara bhi khaandaan hoga
dost, woh loag jin ki tum parwaa kartay hogay.
Tumharay andar zaroor
roshni aur umyeed ki kiran hogi.
Main tum se woh hissa maang raha hoon.
Jiski main bheek maang raha hoon.
Mujhay usay bachanay mein madad karo.
Flash.
Bheeg maang raha hai.
Dekho baat yeh hai.
Mustaqbil mein hum saalon se dushman rahay hain.
Oh, aur bhi bohat rahay hain.
Jaisay Thawne, Zoom, DeVoe,
magar kisi ne Savitar jaisa tumhain nuqsaan nahin pohanchaya.
Usnay tumhain bilkul barbaad kardiya.
Mujhay sach bolna parrega.
Main hamesha se thora jalta tha.
Magar abb ab aisa hai ke mujhay bhi usay maarnay ka mauqa mil raha hai.
Maazrat magar mujhay apni phaansi par pohanchna hai.
Ab hamara kya hoga?
Pata nahin.
Cisco, main...
Hey.
Main zinda hoon.
Haan.
Itni asaani se thori jaanay doonga tumhain.
Kadabra?
Woh chala gaya.
Bazaahir woh hamesha ke liye chala gaya.
Maaf karna.
Meray haath paseenay walay hain.
Koi baat nahin.
Sach boloon, meray taankain laganay se shaayad
nishaan reh jaeingay.
Koi baat nahin.
Main waisay bhi swimming costume
pehannay wali larkiyon mein se nahin thi.
Mujhay yaqeen nahin aaraha jo tum ne kiya Caitlin.
Matlab apni surgery mein bahawaas rehna
yeh tou aik baat hai, magar meray kaaptain haathon ko
yeh sab karwana aik aur baat hai.
Tum bohat bahaadur ho.
Tum ne jis tarha takleef sahi hai
mainay aisa pehlay kisi ko nahin kartay dekha.
Saari mehnat tou tumhari hai.
Mushkil se.
Tumhara dil pighal raha hai meray liye, Julian?
Haan.
Bilkul.
Mujhay maaf karna.
Yeh meri sabse barri bedehaani thi.
Tumharay adaab ki kya baat hai.
Main uski koshish kar raha hoon.
Bas araam karo.
Yeh li jiye.
Shukriya.
Araam se.
Maaf karna.
Mujhay himmut ka muzaahira karna chahiye tha.
Aap ko laga aap Kadabra pe goli chala detay?
Abbu mujhay laga aap ne bohat himmut dekhai usay chornay par.
Mainay tum logon ki wajah se bahimmut rehnay ki koshish ki
tumharay, Wally aur Barry ke liye.
Abbu hamesha rahay hain
aur iss se mujhay bhi himmut milti hai.
Jab tum choti thi main...
main bohat darta tha
ke tum beech raat mar na jao.
Main sota hi nahin tha.
main bas...
tumharay kamray mein baitha rehta...
aur tumhain sota dekhta.
Tumharay seenay pe haath rakhta tha
yeh dekhnay ke liye tum saans le rahi ho
aur phir main...
main baith jata aur dua karta...
ke tum saans leti raho.
Bilkul waisa mehsoos kar raha hoon abhi.
Mujhay samjh nahin aa raha tumhain bachanay ke liye kya karoon.
Mujhay pata hai kya karna hai.
Kya?
Isay bachanay ka tareeqa dhoond liya.
Kadabra, Savitar, Thawne.
Pata hai, woh hamesha hum se aik qadam aagay rahay hain...
uski sirf aik wajah thi...
unhain pata tha ke kya honay wala hai.
Tou hum jo bhi chaal chaltay, jo bhi jaal bichatay,
unke liye woh maazi ki baat hoti.
Mustaqbil unka hathyaar raha hai.
Khair abb aur nahin.
Kya matlab?
Agar Savitar ko roknay aur tumhain bachaanay ke sab jawaabat
mustaqbil mein hain tou mujhay wahan jaanay ki zaroorat hai.
Main mustaqbil mein jaoonga.
-Mmm. -Strawberry khatam.
Kya matlab strwaberry khatam?
Mainay aik hafta pehlay tou khareedi thi.
Haan, khair mainay shayad thori khaa li ho
ya phir... saari.
-Cisco. -Tum kaho tou
tumharay liye aur strawberry Jelly le aaoon?
Main le aoonga.
Nahin theek hai
lekin agli baar jab main tumhara operation
karoongi tou tumhain thainga melayga janaab.
Mm, agli baar jab tum operation karo,
tou shaayad tum..
mera toota hua dil jorr sako.
Maaf karna ke tumharay aur Gypsy ke beech kuch ho nahin paya.
Agar dou mukhtalif meta-human dou jo mukhtalif jahaan se
aik jaisi taaqatain rakhtay hain
apne beech ke maamlat nahin theek karsaktay, tou...
umyeed tou rahi nahi?
Tum loag yahan par ho.
Main sab jagah tum logon ko dhoond raha tha...
Tum bistar par kya kar rahi ho?
-Lambi kahaani hai, HR. -Meray paas bhi lambi kahaani hai.
Acha yeh batao tum kahan thay?
Uska naam Rhonda hai aur usay nayi nayi cheezon ka shauq hai.
-Hum ne... -Acha. Oh, meray khuda.
Bolna bandd karo. Tumhain kisi ko tou bata kar jaana chahiye
agli baar jab tum apnay dou din ke romaanvi program ke liye jao.
Dekho tou kaun meray liye pareshan tha?
Yeh tha. Dil chholiya.
Tumhain hathori se chuaa jayega tumharay chehray par
agar agli baar tum ne aisi baat ki tou.
Acha bas bhi karo.
Mujhay hasao mat warna meray tankain khul jaaeingay.
Kya yeh nimbu wali jelly hai?
Yeh tum poori le lo HR.
Tum mazaaq tou nahin kar rahi?
Ah, ha ha ha ha!
Mujhay... nimbu pasand hain.
Mujhay nimbu pasand hai.
Tum waaqi fikarmand thay us ke liye, hai na?
Waada karo tum usay yeh kabhi bhi nahin bataogi.
Dil pe haath rakh ke bolti ho...
Caitlin?
Hey!
Caitlin? Caitlin? Koi aakay madad karay!
K..K.. Kya hua? Kya hua?
Pata nahin, usay jhatkay lagnay lagay.
Pakro usay pakro.
Hey, HR, uski taangain pakro. Pakro usay!
Kya... ho kya raha hai?
Woh saans nahin le rahi.
Humain yahan abhi ambulance ki zaroorat hai.
HR, dustbin lao.
Cisco, oxygen le kar aao.
Iss taraf ghumao!
Sambhal kar aahista se uskay mun par.
Acha, shabaash.
Chalo, sambhal kar aahista se.
-Yeh baat. -Ho kya raha hai?
Shaayad iska khoon jamna shuru hogaya ho pata nahin
-Julian! -Paddles ko charge karo!
-Acha... -Lao mujhay dou paddles!
-Hogaye charge, yeh rahay. -Acha mujhay dou...
Idhar dou. Clear.
Usay bilkul taiz kardo.
-Sab se oopar! -Acha tum tayyar ho.
-Clear. -Clear, clear, clear.
Char... phir se.
Kartay raho.
Utho, Caitlin, utho!
Kartay raho bas kartay raho.
Uh, yeh lou.
Yeh dekho woh waapis aa rahi hai.
Woh waapis aa rahi hai.
Haan, aa rahi hai.
Chalo bhi. Woh aa gayi.
Chalo! Ruko mut.
Please.
Please mut ruko.
Woh chali gayi.
Ruko! Woh yeh nahin chahti thi!
Mujhay farq nahin parta!
Main usay aisi baith kar marta nahin dekh sakta, samjhay?
Acha?
Sab theek hojayega, dost, sab theek hojayega.
Sab theek hai.
Caitlin?
Caitlin.